CELEX: 62018CN0238
Language: sl
Date: 2018-04-03 00:00:00
Title: Zadeva C-238/18: Tožba, vložena 3. aprila 2018 – Evropska centralna banka/Republika Latvija

7.5.2018   
            
            
               SL
            
            
               Uradni list Evropske unije
            
            
               C 161/44
            
         Tožba, vložena 3. aprila 2018 – Evropska centralna banka/Republika Latvija
   (Zadeva C-238/18)
   (2018/C 161/49)
   Jezik postopka: latvijščina
   
      Stranki
   
   
      Tožeča stranka: Evropska centralna banka (zastopniki: C. Zilioli, C. Kroppenstedt in K. Kaiser, agenti, D. Sarmiento Ramírez-Escudero, odvetnik)
   
      Tožena stranka: Republika Latvija
   
      Predlog tožeče stranke
   
   Evropska centralna banka Sodišču predlaga, naj:
   
               —
            
            
               Republiki Latviji naloži, da na podlagi člena 24, prvi odstavek, Statuta Sodišča Evropske unije in člena 62 Poslovnika Sodišča predloži vse upoštevne informacije glede preiskave, ki poteka in jo glede guvernerja banke Latvije vodi Korupcijas novēršanas un apkarošanas birojs (komisija za preprečevanje korupcije in boj proti njej);
            
         
               —
            
            
               v skladu s členom 14.2 Protokola o Statutu Evropskega sistema centralnih bank in Evropske centralne banke ugotovi, da je Republika Latvija kršila drugi odstavek navedene določbe, ker:
               
                           —
                        
                        
                           je bil guverner banke Latvije razrešen s svoje funkcije, preden je neodvisno sodišče izreklo obsodilno sodbo, s katero bi vsebinsko preučilo zadevo, in
                        
                     
                           —
                        
                        
                           ne obstajajo nikakršne izredne okoliščine, kot to dokazujejo dejstva, ki jih je predložila Republika Latvija, s katerimi bi bilo utemeljeno, da se zadevno osebo razreši z njegove funkcije.
                        
                     
         
               —
            
            
               Republiki Latviji naloži plačilo stroškov.
            
         
      Tožbeni razlogi in bistvene trditve
   
   ECB trdi, da je Republika Latvija kršila drugi odstavek člena 14.2 Protokola o Statutu Evropskega sistema centralnih bank in Evropske centralne banke, ker je guvernerja banke Latvije na podlagi začasnega varnostnega ukrepa razrešila z njegove funkcije, ne da bi neodvisno sodišče pred tem izreklo obsodilno sodbo, s katero bi vsebinsko preučilo zadevo.